Schneider Electric

thumb|280px|''Schneider Electric'' galvenā biroja ēka ''Rueil-Malmaison''
thumb|120px|''Schneider Electric'' ražots 3 fāžu slēdzis
thumb|120px|''Schneider Electric'' ražota elektromobiļu uzlādes stacija
***Schneider Electric [[Eiropas komercsabiedrība|SE]]*** ir Francijas uzņēmums, kas piedāvā elektrības sadales un automatizācijas risinājumus. Tas ir dibināts 1981. gadā. Galvenais birojs atrodas *Rueil-Malmaison*.

Uzņēmums izgatavo zema un vidēja sprieguma elektrosadales un drošības ierīces, nepārtrauktas barošanas avotus, rūpnieciskos robotus, viedo tīklu risinājumus un citas elektroiekārtas.

*Schneider Electric* akcijas tiek kotētas *[[Euronext Paris]]* biržā. Lielākie akciju turētāji ir (2025. gada oktobrī): *[[BlackRock]]* (8,0 %), darbinieki (3,2 %).

## Vēsture
*Schneider Electric* pirmsākumi meklējami 1836. gadā, kad brāļi Šneideri ieguva dzelzs ieguves šahtas un apstrādes darbnīcas Lekrezo apkaimē. Pēc diviem gadiem viņi dibināja uzņēmumu *Schneider & Cie.* Ar laiku tas kļuva par nozīmīgu metalurģijas uzņēmumu un vienu no lielākajiem ieroču ražotājiem Eiropā.

Pēc Pirmā pasaules kara uzņēmums pievērsās elektrosadales iekārtu ražošanai. Pēc Otrā pasaules kara tika pārtraukta ieroču ražošana, uzņēmumam pilnībā pārejot uz civilās produkcijas izlaidi. Galvenās nozares bija celtniecība, dzelzs un tērauda izstrādājumi, elektroiekārtas.

1960. gados uzņēmuma vadību pārņēma barons *Edouard-Jean Empain*. Tika izveidota grupa *Empain-Schneider*, sākta diversifikācija, bet uzņēmuma stāvoklis neuzlabojās.

1980. gadā par uzņēmuma vadītāju kļuva *Didier Pineau-Valencienne*. Viņš reformēja *Groupe Schneider* struktūru, turpmāk koncentrējoties tikai uz elektroiekārtu ražošanu.
1981. gadā *Groupe Schneider* tika reģistrēta kā akciju sabiedrība (*Société Anonyme*). Tika piesaistīti jauni investori: investīciju banka *[[Paribas]]*, investīciju grupa *[[Axa]]*, *Bruxelles-Lambert France* un apdrošināšanas uzņēmums *[[AGF (uzņēmums)|AGF]]*. 1986. gadā šiem četriem akciju turētājiem piederēja grupas holdinga uzņēmuma *SPEP* 60 % kapitāldaļu. 1999. gadā to daļa bija samazinājusies līdz 8,2 %, bet publiskie akcionāri turēja 82,8 %.

1988. gadā *Schneider* grupa nopirka uzņēmumu *[[Telemecanique]]*.
1991. gadā tika nopirkts ASV uzņēmums *[[Square D]]*.
1992. gadā tika iegādāts uzņēmums *[[Merlin Gerin]]*.
1994. gadā tika nopirkts Somijas elektropārvades iekārtu ražotājs *[[Alstom Grid Oy|Nokia Kondensaattorit]]*; 
1994. gadā kopā ar Vācijas *[[AEG]]* uz tai piederošā *Modicon* bāzes tika izveidots kopuzņēmums *AEG Schneider Automation* automātiskās kontroles iekārtu ražošanai. 1996. gadā no *AEG* pilnībā iegūts *AEG Schneider Automation* (*Modicon*).
1997. gadā tika pārdots celtniecības uzņēmums *[[Spie Batignolles]]*, tādējādi *Schneider* darbība turpmāk pilnībā saistīta ar elektroizstrādājumiem.

1999. gada maijā uzņēmums mainīja nosaukumu uz ***Schneider Electric***. Iegādāts Skandināvijas *Lexel*, Itālijas *Schyller*, Francijas *Mafelec* un ASV *Veris Industries*, *Electrical Switchgear and Power Distribution Services*.

2000. gadā tika nopirkti zemsprieguma ierīču ražotāji: Turcijas *Metesan Lexel Elektrik*, Ungārijas *Prodax*, Indijas *Crompton Greaves* un *S&S Power Switchgear*, Vācijas *May & Steffens*, Dienvidāfrikas *Conlog*, Francijas *Infra +* un ASV *EFI Electronics*; vidēja sprieguma ierīču ražotāji: Francijas *Bardin* un Austrālijas *Nu-Lec*; rūpnieciskās vadības un automatizācijas iekārtu ražotāji: ASV *Steeplechase Software* un *Quantronix*, Francijas *[[Thomson CSF]]* meitas uzņēmums *Crouzet Automatismes*, Šveices *Positec*.
2001. gadā *Schneider Electric* nopirka uzņēmumu *[[Legrand (uzņēmums)|Legrand]]*, bet Eiropas Komisija šo darījumu neatļāva, tādēļ *Legrand* nācās pārdot.

No 2002. līdz 2008. gadam *Schneider Electric* divkāršoja ienākumus.
2003. gadā tika iegādāts Zviedrijas automatizācijas risinājumu uzņēmums *TAC*.
2004. gada martā tika iegādāts ASV spiediena sensoru ražotājs *Kavlico*. 2004. gadā tika nopirkts *Andover Controls*, ko apvienoja ar *TAC* ar nosaukumu *Tour Andover Controls*. 2004. gadā *Schneider Electric* ieguva Austrālijas uzņēmuma *Clipsal* vairākuma kapitāldaļu. 2005. gadā tika iegādāti ASV uzņēmumi: *Juno Lighting* (apgaismojuma ierīces) un *BEI Technologies* (pielāgoti sensori).
2006. gadā tika nopirkts Vācijas uzņēmums *Merten* un Austrālijas SCADA sistēmu un MES automatizācijas programmatūras izztrādātājs *Citect*.
2007. gadā tika iegādāts nepārtrauktās elektroapgādes avotu ražotājs *[[APC by Schneider Electric|American Power Conversion]]* (*APC*), ko apvienoja ar 2003. gadā iegādāto *MGE-UPS*. 2007. gadā par 1,5 miljardiem ASV dolāru tika nopirkts ASV drošības tehnoloģiju uzņēmums *[[Pelco]]*.
2008. gadā tika iegādāts invertoru (no līdzstrāvas uz maiņstrāvu) ražotājs *Xantrex Technology Inc.*
Kopš 2009. gada *Merlin Gerin* un *Telemecanique* produkcija tiek pārdota ar *Schneider Electric* zīmolu.

2010. gadā *Schneider Electric* kopā ar *[[Alstom]]* no *[[Areva]]* nopirka elektropārvades un sadales iekārtu nodaļu *Areva T&D*; tā elektropārvades bizness tika integrēts *Alstom Grid*, bet elektrosadales iekārtu ražošana pievienota *Schneider Electric*.
2011. gadā tika nopirkts Spānijas uzņēmums *Telvent*, kas specializējies informācijas sistēmu izstrādē rūpnieciskajai automatizācijai.
2014. gadā uzņēmums tika pārreģistrēts par Eiropas komercsabiedrību (*SE*).
2014. gada janvārī tika nopirkts Apvienotās Karalistes uzņēmums *Invensys*, kas nodarbojās ar rūpniecisko automatizāciju un enerģijas kontroli.
2015. gadā apgaismojuma ražotājam *[[Acuity Brands]]* tika pārdots meitas uzņēmums *Juno Lighting*.
2017. gada septembrī tika paziņots, ka *Schneider Electric* iegādāsies 60 % Apvienotās Karalistes informācijas tehnoloģiju uzņēmuma *[[AVEVA Group]]* kapitāldaļu; darījums pabeigts 2018. gada 1. martā.
2017. gada novembrī tika nopirkts ASV ēku elektrības un sakaru pārvaldības risinājumu uzņēmums *ASCO Power Technologies*.
2018. gada maijā tika panākta vienošanās, ka konsorcijs, ko vada *Schneider Electric*, no Indijas uzņēmuma *[[Larsen & Toubro]]* iegādāsies elektrotehnikas un automatizācijas biznesu. 
2019. gada 29. maijā investīciju uzņēmumam *Transom Capital* tika pārdots video drošības uzņēmums *[[Pelco]]*.

2020. gada februārī *Schneider* izteica 1,4 miljardu eiro lielu pārņemšanas piedāvājumu Vācijas uzņēmumam *[[RIB Software|RIB Software se]]*, darījums tika pabeigts 10. jūlijā.
2020. gada 23. aprīlī *Schneider Electric* vienojās iegādāties Vācijas uzņēmumu *ProLeiT AG*, kas specializējies rūpnieciskās automatizācijas risinājumos pārtikas un dzērienu nozarei; darījums pabeigts 4. augustā.
2020. gada 31. augustā tika pabeigts *Larsen & Toubro* elektrotehnikas un automatizācijas biznesa iegādes darījuma, un *L&T* nodaļu apvienoja ar *Schneider* biznesu Indijā uzņēmumā *Schneider Electric India Private Ltd*, kurā *Schneider Electric* ieguva 65 % kapitāldaļu, un investīciju uzņēmums *Temasek* — 35 %.
2020. gada 17. decembrī *Schneider Electric* iegādājās celtniecības un darbu organizācijas programmatūras izstrādes uzņēmuma *Planon Beheer B.V.* 25 % kapitāldaļu.
2021. gada 11. janvārī tika iegādāts Nīderlandes jaunuzņēmums *DC Systems B.V.*, kas specializējies aktīvajos maiņstrāvas / līdzstrāvas mikrotīklos, līdzstrāvas jaudas pārveidošanā un līdzstrāvas risinājumos.
2021. gada 28. jūnijā tika pabeigts darījums par kontrolpaketes iegādi ASV uzņēmumā *Operation Technology, Inc.* (*ETAP*), kas bija viens no vadošajiem programmatūras nodrošinātājiem elektrisko tīklu projektēšanas un simulācijas jomā (2022. gada 30. jūnijā bija iegādāti 80 % kapitāldaļu).
2021. gada oktobrī kustības kontroles komponenšu ražotājs *Schneider Electric Motion* tika pārdots ASV uzņēmumam *Novanta*.
2021. gada 20. decembrī uzņēmums iegādājās 85,85 % uzņēmuma *Qmerit* kapitāldaļu.

Pēc Krievijas iebrukuma Ukrainā 2022. gada 24. februārī *Schneider Electric* apturēja jaunas investīcijas Krievijā un Baltkrievijā, kā arī jaunus pasūtījumus uz šīm valstīm. Uzņēmums no Krievijas guva aptuveni 2 % no kopējā pārdošanas apjoma, Baltkrievija bija nenozīmīga. 3. jūlijā tika pārdoti galvenie meitas uzņēmumi Krievijā un Baltkrievijā.
2022. gada 5. maijā tika pabeigta Francijas programmatūras uzņēmuma *IGE+XAO SA* apvienošana ar *Schneider Electric* uz akciju apmaiņas pamata.
11. maijā tika panākta vienošanās par izkliedēto energoresursu pārvaldības platformas uzņēmuma *EnergySage* iegādi.
21. jūnijā *Schneider* pabeidza 95,52 % kapitāldaļu iegādi elektromobiļu lādēšanas pārvaldības risinājumu uzņēmumā *EV Connect Inc.*, turklāt atlikušo 4,48 % daļu paredzēts iegādāties 2027. gadā.
20. jūlijā grupa pabeidza enerģētikas pārvaldības risinājumu uzņēmuma *Autogrid* iegādi, palielinot savu līdzdalību no 24,2 % līdz 91,8 % kapitāldaļu.
21. septembrī *Schneider* piekrita pilnīgai *[[AVEVA Group|AVEVA]]* pārņemšanai, samaksājot aptuveni 3,87 miljardus sterliņu mārciņu par atlikušo akciju daļu (40 %); darījums tika pabeigts 2023. gada 18. janvārī.
27. jūlijā tika panākta vienošanās par transformatoru rūpnīcu Polijā un Turcijā pārdošanu Francijas *Cahors* grupai.
30. septembrī *Schneider Electric* vienojās ar par *ASCO Power Technologies* elektriskās slodzes banku testēšanai biznesa pārdošanu ASV privātā kapitāla sabiedrībai *Hidden Harbor*.
27. oktobrī tika paziņots par industriālo sensoru biznesa nodalīšanu, Telemecanique Sensors pārdošanu Taivānas uzņēmumam *[[YAGEO]]*.
31. oktobrī *Schneider Electric* vienojās par *Eurotherm* struktūrvienības (temperatūras un elektroenerģijas kontroles sistēmas) pārdošanu uzņēmumam *Watlow Electric Manufacturing Company*.
30. novembrī tika pabeigta Vācijas apkures un gaisa kondicionēšanas risinājumu piegādātāja *Eberle Controls GmbH* pārdošana *Eberle* vadībai un *Borromin Capital Fund IV*.
8. decembrī *Schneider Electric* noslēdza līgumu ar kādu Eiropas uzņēmumu par *RIB Software* IT pakalpojumu un konsultāciju biznesa *VinZero* pārdošanu.
23. decembrī uzņēmums vienojās Francijas privātā kapitāla investoram *Latour Capital* pārdot rūpniecisko nepārtrauktās barošanas avotu ražotāja *Gutor Electronics* darbību.

2023. gada novembrī *Schneider Electric* iegādājās klimata konsultāciju un dabas balstītu risinājumu Francijas uzņēmumu *EcoAct*.
2024. gada oktobrī tika iegādāts šķidruma dzesēšana un uzlabotu siltuma vadības risinājumu ASV uzņēmums *Motivair*.
2025. gada 30. jūlijā *Schneider Electric* vienojusies no Singapūras investīciju sabiedrības *Temasek* par 5,5 miljardiem eiro izpirkt 35 % kapitāldaļu savā Indijas kopuzņēmumā *Schneider Electric India*, kas dibināts 2018. gadā.

## ''Schneider Electric'' Latvijā
1996. gadā Latvijā reģistrēta *Schneider Electric S.A.* pārstāvniecība, kas 2000. gadā pārdēvēta par *Schneider Electric Industries S.A.* pārstāvniecību, bet likvidēta 2005. gadā.

Kad *Schneider Electric* nopirka Skandināvijas uzņēmumu *Lexel*, tā meitas uzņēmums Latvijā *SIA LEXEL Elektropreces*, arī pārgāja tā pārziņā. 2002. gadā mainīts nosaukums uz *SIA LEXEL Elektropreces*, bet kopš 2004. gadā nosaukums ir *SIA Schneider Electric Latvija*.
2008. gadā reģistrēta *SIA Schneider Electric Baltic Distribution Centre*.
Šie uzņēmumi nodarbojas ar produktu un risinājumu tirdzniecību.

Latvijā ir Dānijā reģistrētā *Shneider Nordic Baltic A/S* meitas uzņēmums *SIA LEXEL Fabrika*, kas ir *Schneider Electric* vienīgā ražotne Baltijas valstīs. Tā dibināta 1993. gadā ar nosaukumu *SIA AHLSTROM-REMLR ELEKTRA*, bet 2002. gadā mainīts nosaukums uz līdzšinējo. Fabrikā bija nodarbināti ap 180 darbinieki. Tā ražoja elektroinstalācijas piederumus (kontaktligzdas, slēdžus u.c.). Produkcija tiek eksportēta galvenokārt uz Ziemeļvalstu reģionu un Vāciju. Latvijas ražotne paplašinājās, jo notika papildu ražošanas līniju pārņemšana no citiem *Schneider Electric* grupas uzņēmumiem. 2005. gadā rūpnīca pārcēlās uz plašākām  telpām Bukultu ielā Rīgā.

2014. gada jūlijā sākās jaunas ražotnes celtniecība, investējot gandrīz 10 miljonus EUR. Darbu jaunajās telpās Rīgā, Krustpils ielā 35A sāka 2015. gadā. Fabrika pārkvalificējās uz elektronikas ražošanu (sensori un slēdži, elektrības vadības ierīces u.c.), darbinieku skaits pieauga līdz 350.

2023. gada aprīlī sāka celt piebūvi *Schneider Electric* esošajai rūpnīcai Rīgā Krustpils ielā 35A ar mērķi  kļūt par grupas lielāko elektronisko produktu ražotāju Eiropā.

## Atsauces

## Ārējās saites

* ''Schneider Electric''
* ''Schneider Electric'' latviešu valodā